ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


HOTĂRÂRE

- privind aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016

Având în vedere: 
- referatul de aprobare, înregistrat sub nr.7923/16.05.2024, prin care primarul oraşului propune aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016;
- raportul de specialitate întocmit de compartimentul de resort, înregistrat sub nr.7924/16.05.2024;
- prevederile Hotărârii Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice;
- avizul secretarului general al oraşului Boldeşti-Scăeni, înregistrat sub nr. 7925/16.05.2024; 
- avizul comisiilor de specialitate nr. 1 și nr.2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public şi privat, gestionarea serviciilor de interes local.
	În temeiul prevederilor art. 129 alin. (2), lit. b) şi alin. (4), lit. d), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,
	
Consiliul Local al oraşului Boldeşti-Scăeni, întrunit în şedinţa publică ordinară în data de 23.05.2024,  adoptă prezenta hotărâre:

Art.1. (1) Se aprobă documentaţia tehnico-economică aferentă obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016, conform Anexei nr.1.
(2) Documentația tehnico-economică, prevăzută în anexa nr.1, este întocmită la nivel de Studiu de fezabilitate, potrivit scenariului 1 recomandat de proiectant.
(3) Se aprobă Devizul general al obiectivului de investiții “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016, conform Anexei nr.2.
(4) Se aprobă indicatorii tehnico-economici aferenți obiectivului de investiţii “Sistem de supraveghere video în orașul Boldești-Scăeni”, în cadrul proiectului ”Asigurarea de sisteme TIC (Tehnologia Informației și Comunicării) în orașul Boldești-Scăeni, județul Prahova” C10-I1.2-1016, conform Anexei nr.3.
Art.2. Anexele nr. 1-3 fac parte integrantă din prezenta hotărâre.
Art.3. Prezenta hotărâre se comunică Serviciului Buget Finanţe, Contabilitate, Impozite și Taxe, Resurse Umane și Salarizare, Serviciului Patrimoniu Local și Monitorizare Servicii Publice şi Serviciului Programe, Proiecte, Peisagistică Urbană și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

